Börn | Fjölskyldulíf | mbl | 4.1.2020 | 7:00 Húfur seldust í bílförmum vegna Archie Hertogahjónin Harry og Meghan Markle óskuðu fylgjendum sínum gleði á nýju ári með fallegri ljósmynd af syni sínum Archie ásamt Harry Bretaprins . Á ljósmyndinni er Archie litli með pom-pom húfu frá fyrirtækinu Make Give Live sem nú er uppseld . Fyrirtækið talar um Archie-áhrifin , vegna þeirra viðtaka sem húfan hefur fengið . Samkvæmt upplýsingum frá Kengsington-höll tók hertogaynjan ljósmyndina í kringum Þakkargjörðahátíðina í Bandaríkjunum nýverið . Fyrirtækið Make Give Live er samfélagslega ábyrgt fyrirtæki sem Claire Conza stofnaði á Nýja-Sjálandi . Markmið með starfsemi fyrirtækisins er að fá fólk til að koma saman og prjóna húfur á kaffihúsi . Fyrir hverja húfu sem er seld er ein húfa gefin til barns sem þarf á húfu að halda .